text: Politiet efterlyser røver
  21 april 2010 kl. 14.29
  Røveri i kiosk i Esbjerg i eftermiddags.
  Syd- og Sønderjyllands Politi efterlyser vidner til et røveri onsdag omkring kl. 15 i Esbjerg. 
  I Tobaks- og Bladkiosken på Jørgen Pedersensvej i Esbjerg truede en mand sig til mønter og skrabelodder.
  Manden truede med en ukendt genstand i en plasticpose.
  Efter røveriet løb han ud af forretningen og flygtede på en grøn cykel mod Gl. Vardevej.
  Manden beskrives som lille, og var iført mørkt tøj og elefanthue.
  Hvis du kan fortælle politiet noget, så ring 114.
  